CELEX: 32013R0482
Language: et
Date: 2013-05-24 00:00:00
Title: Komisjoni rakendusmäärus (EL) nr 482/2013, 24. mai 2013 , millega muudetakse määrust (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded  EMPs kohaldatav tekst

25.5.2013   
            
            
               ET
            
            
               Euroopa Liidu Teataja
            
            
               L 139/6
            
         KOMISJONI RAKENDUSMÄÄRUS (EL) nr 482/2013,
   24. mai 2013,
   millega muudetakse määrust (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku ja artikli 8 lõiget 4,
   ning arvestades järgmist:
   
               (1)
            
            
               Komisjoni määruses (EL) nr 206/2010 (2) on sätestatud veterinaarsertifitseerimise nõuded teatavate elusloomi või värsket liha sisaldavate saadetiste Euroopa Liitu toomiseks. Selles on sätestatud ka nende kolmandate riikide, territooriumide või nende osade loetelud, millest võib tuua Euroopa Liitu kõnealuseid saadetisi.
            
         
               (2)
            
            
               Määruses (EL) nr 206/2010 on sätestatud, et inimtoiduks ette nähtud värske liha saadetisi võib liitu importida vaid siis, kui need pärinevad kõnealuse määruse II lisa 1. osas loetletud kolmandatest riikidest, territooriumidelt või nende osadest, mille jaoks on olemas veterinaarsertifikaadi näidis, mis vastab kõnealuses osas loetletud asjaomasele saadetisele.
            
         
               (3)
            
            
               Määruse (EL) nr 206/2010 II lisa 1. osas on loetletud neli Botswana territooriumi osa piirkondadena, kust on lubatud importida liitu teatavat värsket liha. Need piirkonnad koosnevad mitmest veterinaarkontrollitsoonist.
            
         
               (4)
            
            
               2013. aasta märtsis korraldati Botswanas komisjoni audit, et hinnata olemasolevat loomatervishoiu kontrollisüsteemi, eelkõige suu- ja sõrataudi kontrollimist. Auditi tulemusel leiti, et suu- ja sõrataudi viiruse kõnealuse kolmanda riigi veterinaarkontrollitsoonidesse 6 ja 4a jõudmise ohtu ei saa tähtsusetuks pidada.
            
         
               (5)
            
            
               Seire tulemusel tuvastati suu- ja sõrataud kitsede ja looduslike ulukite seas veterinaarkontrollitsooni 6 range järelevalvega tsoonis. Kõnealusel range järelevalvega tsoonil ei ole liitu värske liha eksportimise luba. Samas kujutab endast ohtu kõnealuse tsooni lähedus veterinaarkontrollitsoonile 6, millel on liitu värske liha eksportimise luba.
            
         
               (6)
            
            
               Veterinaarkontrollitsoon 4a piirneb teiste Botswana piirkondadega, millel ei ole liitu värske liha eksportimise luba. Komisjoni auditi käigus leiti puudujääke veterinaarkontrollitsoonis 4a toimuva loomatervishoiuseire puhul. Lisaks leiti mitmeid puudujääke seoses kõnealuse tsooni eraldatusega piirkondadest, millel ei ole liitu värske liha eksportimise luba. Kõnealused puudujäägid kujutavad endast suu- ja sõrataudiga seoses märkimisväärset ohtu.
            
         
               (7)
            
            
               Komisjoni audit näitas samuti, et ametliku järelevalve tõhususe kontrollisüsteem on Botswana ülejäänud territooriumil hästi korraldatud ning on võimalik täheldada arengut võrreldes 2011. aastal korraldatud eelmise auditi tulemustega.
            
         
               (8)
            
            
               Võttes arvesse ohtu Botswana veterinaarkontrollitsoonidest 6 ja 4a kõnealusele haigusele vastuvõtlike loomaliikide värsket liha importides tuua liitu sisse suu- ja sõrataud, tuleks peatada eespool nimetatud veterinaarkontrollitsoonide luba eksportida liitu kõnealust värsket liha.
            
         
               (9)
            
            
               Seepärast tuleks määrust (EL) nr 206/2010 vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 206/2010 II lisa 1. osa Botswana kanne asendatakse järgmisega:
   
      
                  „BW – Botswana
               
               
                  BW-0
               
               
                  Kogu riik
               
               
                  EQU, EQW
               
               
                   
               
               
                   
               
               
                   
               
               
                   
               
            
                  BW-1
               
               
                  Veterinaarkontrollitsoonid 3c, 4b, 5, 8, 9 ja 18.
               
               
                  BOV, OVI, RUF, RUW
               
               
                  F
               
               
                  1
               
               
                  11. mai 2011
               
               
                  26. juuni 2012
               
            
                  BW-2
               
               
                  Veterinaarkontrollitsoonid 10, 11, 13 ja 14
               
               
                  BOV, OVI, RUF, RUW
               
               
                  F
               
               
                  1
               
               
                   
               
               
                  7. märts 2002
               
            
                  BW-3
               
               
                  Veterinaarkontrollitsoon 12
               
               
                  BOV, OVI, RUF, RUW
               
               
                  F
               
               
                  1
               
               
                  20. oktoober 2008
               
               
                  20. jaanuar 2009
               
            
                  BW-4
               
               
                  Veterinaarkontrollitsoon 4a, välja arvatud 10 km laiune range järelevalvega puhvertsoon piki suu- ja sõrataudi vaktsineerimistsooni ja looduskaitseala piiri
               
               
                  BOV,
               
               
                  F
               
               
                  1
               
               
                  28. mai 2013
               
               
                  18. veebruar 2011
               
            
                  BW-5
               
               
                  Veterinaarkontrollitsoon 6, välja arvatud tsoonis 6 asuv range järelevalvega tsoon, mis asub Zimbabwe piiri ja maantee A1 vahel
               
               
                  BOV, OVI, RUF, RUW
               
               
                  F
               
               
                  1
               
               
                  28. mai 2013
               
               
                  26. juuni 2012”
               
            
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 18, 23.1.2003, lk 11.
   
      (2)  ELT L 73, 20.3.2010, lk 1.